
Projekti „Narva Kesklinna Gümnaasiumi ümberkorraldamisel tekkiva põhikooli õppehoone ehitamine ja sisustamine“ oma- ja sildfinantseeringu kinnitamine

1. ASJAOLUD JA MENETLUSE KÄIK
Linna Arenduse ja Ökonoomika Amet koostöös Kultuuriosakonnaga valmistab ette projekti ettepanekut Narva Kesklinna Gümnaasiumi ümberkorraldamisel tekkiva põhikooli õppehoone ehitamiseks ja sisustamiseks. Ettepanek esitatakse meetmesse "Põhikoolivõrgu korrastamine perioodil 2014–2020". Meetme eesmärk on aidata kaasa koolivõrgu korrastamisele viies üldhariduskoolide hoonetes õppekohad vastavusse demograafiliste muutustega.

Projekti kogueelarveks on  planeeritud kuni 6 117 647 eurot, millest toetus moodustab kuni 5 200 000 eurot (85%) ja Narva linna omafinantseering moodustab kuni 917 647 eurot (15%). Võimla ehitus on vastavalt meetme tingimustele mitteabikõlbulik tegevus, vajadusel võib linn ehitada seda eraldi. Projekti elluviimine on planeeritud perioodile 2017 – 2020. Linnavolikogu otsusega on vaja kinnitada projekti oma- ja sildfinantseering.
Vastavalt Narva munitsipaalharidussüsteemi arengukavale 2015-2020 luuakse Narva koolivõrgu korrastamisel Narva kaks riigigümnaasiumi, millest üks on vene õppekeelega põhikooli lõpetanud gümnasistidele. Haridus- ja Teadusministeeriumi ja Narva linna vahel sõlmiti 24.05.2016 ühiste kavatsuste kokkulepe, mille punkti 8 kohaselt Narva linn esitab meetme teise vooru ettepaneku Narva Kesklinna Gümnaasiumi ümberkorraldamisel tekkiva põhikooli õppehoone ehitamiseks ja sisustamiseks.
Projekt on vastavuses Narva linna arengukavaga 2008-2020:
Narva linna arengukava strateegiline eesmärk 4.1: „Linnas on loodud konkurentsivõimeline üldhariduskoolide, koolieelsete lasteasutuste ja huvikoolide süsteem“.

Tegevussuund 4.1.2 viia vastavusse munitsipaalõppeasutuste materiaal-tehniline baas tänapäeva nõuetega.

Ülesanne 4.1.2.1 koolide, lasteaedade ja huvikoolide remont

Ülesanne 4.1.2.2 varustamine kaasaegse tehnika ja vajaliku inventariga

Tegevus: koolide ja gümnaasiumide projekteerimine ja renoveerimine
Projekt: Narva koolivõrgu reorganiseerimisel tekkiva vene põhikooli õppehoone ehitamine/rekonstrueerimine (sh võimla)

Narva Linna arengukava 2008-2020 muutmisel muudetakse projekti nimetust järgmiselt: Narva Kesklinna Gümnaasiumi ümberkorraldamisel tekkiva põhikooli õppehoone ehitamine ja sisustamine.
Projekt on vastavuses Narva munitsipaalharidussüsteemi arengukavaga 2015-2020:
Eesmärk 1: Kvaliteetne ja konkurentsivõimeline haridus

1.3 Koolivõrk, lasteaedade võrk on stabiilne, samas on avatud vajalikele põhjendatud muudatustele
1.3.2 Koolivõrgu optimeerimine.

2. ÕIGUSLIKUD ALUSED
KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.
3. OTSUS
3.1 Kinnitada projekti „Narva Kesklinna Gümnaasiumi ümberkorraldamisel tekkiva põhikooli õppehoone ehitamine ja sisustamine“ omafinantseering aastatel 2018-2020 kokku kuni 917 647 eurot laenu arvelt, sh:
2018. aastal – kuni 300 000 eurot;

2019. aastal – kuni 300 000 eurot;

2020. aastal – kuni 317 647 eurot.
3.2 Kinnitada projekti „Narva Kesklinna Gümnaasiumi ümberkorraldamisel tekkiva põhikooli õppehoone ehitamine ja sisustamine“ sildfinantseerimine kokku kuni 3 500 000 eurot:
2019. aastal  - kuni 700 000 eurot; 
2020. aastal – kuni 2 800 000 eurot.
3.3 Volitada Narva Linna Arenduse ja Ökonoomika Ametit esitama projekti ettepanekut meetmesse "Põhikoolivõrgu korrastamine perioodil 2014–2020" teise vooru.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Aleksandr Jefimov
Linnavolikogu esimees

